Fernando García Agudín

Fernando García Agudín, nado na Coruña o 11 de xaneiro de 1935, é un político galego.

 Traxectoria 
Licenciado en Dereito pola Universidade de Santiago de Compostela en 1956, foi avogado do Estado dende 1961 e xefe da avogacía do Estado na Coruña dende 1978. Foi tenente de alcalde do concello da Coruña (1971-1974) e representante de Galicia na Xunta Democrática de España (1974-1975). Líder de Esquerda Democrática Galega durante a transición, fundou en xullo de 1976 o Partido Popular Galego ao unirse á Unión Democrática de Galicia, liderada por Xaime Illa Couto. Foi deputado pola UCD no Parlamento de Galicia pola Coruña na I lexislatura (1981-1985) e no Congreso na II lexislatura (1982-1986). Posteriormente integrouse en Coalición Galega da que foi elixido presidente no congreso de outubro de 1986"Los conservadores de CG eligen como presidente a García Agudín" 27/10/1986 El País .. O 11 de abril de 1987 como representante de Coalición Galega constituíu na Coruña a Coalición Progresista Galega, con José María Pardo Montero polo Partido Liberal e Enrique Marfany polo PDP.    
 Notas 

 Véxase tamén 
 Bibliografía 


 Ligazóns externas 
 Ficha no sitio web do Congreso dos Deputados

Categoría:Deputados do Parlamento de Galicia por UCD
Categoría:Deputados no Congreso dos Deputados pola provincia da Coruña
Categoría:Políticos de Coalición Galega
Categoría:Nados na Coruña
Categoría:Nados en 1935
Categoría:Personalidades de Galicia sen imaxes
Categoría:Deputados da I Lexislatura do Parlamento de Galicia
Categoría:Avogados de Galicia
Categoría:Concelleiros da Coruña
Categoría:Deputados no Congreso dos Deputados (II Lexislatura)